**הפועל "שולם שוורץ" חדרה** היא קבוצת כדורגל ישראלית מהעיר חדרה, אשר משחקת בליגת העל. הקבוצה נקראת על שם כדורגלן העבר שלום (שולם) שוורץ, וצבעיה הם אדום ולבן.

היסטוריה
--------

### היסטוריה מוקדמת - עד שנות ה-2000

הקבוצה נוסדה בשנת 1936. בתחילה הייתה קבוצת קטנה לתושבי העיר, שהיו מצטרפים לאימונים ומשחקים בה באופן ספונטני, אך גרעין הקבוצה היה מורכב מחברים קבועים כמו: שלמה בורנשטיין (מזכיר הסניף הפועל חדרה), והשחקנים המייסדים: קרונפלד ויצמן, אבא קמחי, יעקב אורנשטיין, אריה יופן, אברהם פיין, זיסקינד, חיים זלוטניק, שדל, חלודקה, משה קמחי ואלכס דרור. בשנותיה הראשונות שיחקה הקבוצה אחת לשבועיים או חודש, שלא במסגרת כלשהי, והייתה מקיימת בין היתר דרבי נגד היריבה העירונית באותן שנים מכבי חדרה, שהייתה מקצוענית ומתוקצבת יותר, והפועל הייתה מפסידה לרוב במשחקים אלו.

בסוף שנות ה-30 האגודה החלה לקבל תיקצוב מסודר יותר מאגודת הפועל, וכך השתפרה מבחינת הרמה המקצועית, וב-1939 ניצחה הפועל את הדרבי הראשון שלה בתוצאה 1:3 נגד מכבי חדרה שנחשבה לעדיפה וחזקה ממנה. בהמשך השנה הופסקה הפעילות הרשמית של האגודה עד 1945 (עקב מלחמת העולם השנייה), אולם האגודה המשיכה להתקיים באופן מצומצם וקיימה משחקים באופן ספונטני. בהמשך שוב הפסיקה האגודה את פעילות לחלוטין עקב פריצת מלחמת העצמאות.

בעונתה הראשונה של הקבוצה לאחר מלחמת העצמאות ב-1949/1950 שובצה בליגה המיוחדת ב"בית השומרון" וסיימה במקום הראשון בליגה, וכך שובצה ישירות לליגה השנייה שהתחילה עונה לאחר מכן, ב-1951/1952 בליגה ב', שם סיימה במקום השני ופספסה העפלה היסטורית לליגה א' ב-2 נקודות בלבד.

בתום עונת 1953/1954 עלתה הקבוצה בפעם הראשונה לליגה הבכירה לראשונה בתולדותיה, אך נשרה מיד בתום עונה אחת. במאי 1957, השתתפה במשחק שנוי במחלוקת, בו "מכרה" קבוצת בית"ר ירושלים משחק באצטדיון ימק"א להפועל חדרה, כדי לסכל את עלייתה של היריבה העירונית הפועל ירושלים לליגה הלאומית (אז הליגה הבכירה).

הקבוצה הצליחה לחזור לליגה הבכירה רק לאחר עונת 1969/1970, בה סיימה במקום הראשון בליגת המשנה. בעונת 1970/1971 הצליחה הקבוצה להישאר בליגה הבכירה לאחר שסיימה במקום ה-14 בזכות הפרש שערים עדיף על מכבי פתח תקווה, אך בעונה שלאחר מכן סיימה במקום האחרון וירדה בחזרה לליגת המשנה. בחלוף עונה אחת בלבד שוב חזרה הקבוצה לליגה הבכירה, לאחר שסיימה במקום הראשון בליגת המשנה בעונת 1972/1973.

הקדנציה הבאה של הקבוצה בליגה הבכירה נמשכה שלוש שנים, ובעונת 1974/1975 וסיימה במקום 7. באותה העונה גם הגיעה הקבוצה להישג השיא שלה בגביע המדינה, עת הגיעה לשלב חצי הגמר בו הפסידה לבית"ר ירושלים. את עונת 1975/1976 פתחה חדרה טוב עם זכייתה בתואר גביע הליגה 1975/1976 כאשר ניצחה את הפועל תל אביב בגמר הגביע 1:0 וזכתה בתואר הראשון שלה בליגה הבכירה. עם זאת ירדה הקבוצה לליגת המשנה בסיום אותה העונה, אך שוב חזרה לליגה הבכירה כעבור עונה אחת בלבד, לאחר שסיימה את עונת 1976/1977 במקום הראשון בליגת המשנה. את עונת 1977/1978 סיימה הקבוצה במקום ה-11 בליגה הבכירה, ובעונת 1978/1979 סיימה במקום האחרון וירדה בחזרה לליגת המשנה.

בעונת 1980/1981 ירדה הקבוצה לליגה א', וכעבור עונה אחת חזרה לליגת המשנה. בעונת 1985/1986 זכתה הקבוצה בתואר הראשון בתולדותיה, גביע הטוטו של הליגה הארצית. בעונת 1988/1989 זכתה הקבוצה בפעם השנייה בגביע הטוטו לליגת המשנה. עד סוף שנות ה-80 הייתה הפועל חדרה קבוצת צמרת בליגת המשנה, אך לא הצליחה להעפיל בחזרה לליגה הבכירה.

במהלך עונת 1993/1994 הורדו לקבוצה 12 נקודות, לאחר שהורשעה בקניית משחק ליגה מול הכח רמת גן שנה קודם לכן. כמות הנקודות שצברה הקבוצה בעונה זו הייתה מספיקה לה כדי להעפיל לליגה הבכירה, אך בעקבות הורדת הנקודות סיימה את העונה במקום השמיני בטבלה. בעונת 1996/1997 סיימה הקבוצה במקום האחרון בטבלה, וירדה לליגה א'. ב-1999 הפכה ליגה א' לליגה הרביעית, עקב שינוי במבנה הליגות, וב-2003 ירדה הקבוצה לליגה ב', אז הליגה החמישית.

### איחוד הקבוצות מחדרה

בשנת 2006 אוחדו כל הקבוצות העירוניות מאזור חדרה תחת קורת גג אחת כאשר: הפועל נחליאל, הפועל בית אליעזר והיריבה העירונית, מכבי חדרה, ממנה נשארה רק מחלקת הנוער לאחר שפורקה שנתיים קודם לכן, התאחדו לקבוצה אחת שנקראה **עירוני ערן חדרה**, להנצחת ערן אביטן, בן העיר שנהרג בתאונת דרכים בעת חופשה מהצבא ב-24 באוקטובר 2004. מאוחר יותר שונה שם הקבוצה ל**הפועל ערן חדרה** ובסמל המועדון שולב סמל סיכת כנפי צניחה לזכרו של אביטן ששירת בחטיבת הצנחנים.

בתום עונת 2007/2008 הצליחה הקבוצה להעפיל לליגה א', ובשנים הבאות סיימה הקבוצה לרוב בחלק העליון של הטבלה. בשנים 2009–2010 אימן את הקבוצה שייע פייגנבוים, והקבוצה הייתה קרובה לעליה לליגה הלאומית במשך שתי עונות ברציפות וסיימה במקומות השלישי והרביעי בליגה א' דרום. בשנת 2010 עברה לשחק בליגה א' צפון, שם התקשתה יותר וסיימה במרכז טבלה ומטה.

בספטמבר 2015, בעידודו של ראש העיר החדש צבי גנדלמן, אוחדה הקבוצה עם קבוצה נוספת מאזור חדרה, "מ.ס גבעת אולגה", יריבתה רבת השנים של הפועל חדרה אשר ייצגה את שכונת גבעת אולגה בעיר, ושמה שונה ל**הפועל חדרה גבעת אולגה**. סוכם כי העירייה תתמוך בקבוצת הבוגרים המאוחדת, אך קבוצות הנוער ימשיכו לשאת את שמם המקורי כך שקבוצת הנוער מ.ס. גבעת אולגה "עדי" שקרויה על שם סמל עדי כהן שנהרג במלחמת לבנון השנייה תמשיך להתקיים בשמה, שחקן העבר של המועדון מומו ניסטל מונה למאמן הקבוצה. ב-12 בנובמבר 2015 התקיים משחק ידידות חגיגי נגד מכבי חיפה לזכרו של שחקן העבר שלום (שולם) שוורץ, שהלך לעולמו שנה קודם לכן, במהלכו הודיעה הקבוצה כי היא מנציחה את זכרו בשם הקבוצה שהפכה את שמה המלא ל**הפועל חדרה גבעת אולגה שולם שוורץ**.

את עונת 2015/2016 סיימה הקבוצה את העונה במקום השני בליגה א' צפון ונכנסה לפלייאוף על כרטיס העלייה לליגה הלאומית, שם הודחה לאחר הפסד 4–5 בבעיטות הכרעה מול מ.ס כפר קאסם, והחמיצה את העלייה ללאומית.

בתום עונת 2016/2017 סיימה הקבוצה במקום הראשון בליגה א' צפון והעפילה בחזרה לליגה הלאומית לאחר 20 שנות היעדרות מליגת המשנה. בעונת 2017/2018, תחת הדרכתו של המאמן נסים אביטן, השלימה הקבוצה שתי עליות רצופות והעפילה לליגת העל אחרי 39 שנות היעדרות מהליגה הבכירה, לאחר שהקדימה את הפועל ראשון לציון בנקודה אחת וסיימה את העונה במקום השני בליגה הלאומית, אחרי הפועל תל אביב.

בתחילת עונת 2018/2019 הפתיעה הקבוצה והוליכה את הטבלה, ולמרות ירידה ביכולתה היא הצליחה להעפיל לפלייאוף העליון וסיימה את העונה במקום השישי. עם זאת ב-15 במאי 2019, לאחר שהחל המאמן ניסו אביטן במשא ומתן עם הנהלת הפועל תל אביב לקראת העונה הבאה, הוא פוטר מהפועל חדרה, על מנת לעבור להפועל תל אביב. במקומו מונה עוזרו רון קלר כמאמן זמני עד לסיום העונה. ב-26 במאי 2019 מונה אורי גוטמן למאמן הקבוצה כשחתם על חוזה לשנה עם אופציה להארכה לשנה נוספת. ב-29 בנובמבר התפטר גוטמן מאימון הקבוצה, בשל חילוקי דעות עם ההנהלה. לאחר 10 ימים, ב-10 בדצמבר 2019 מונה שרון מימר למאמן הקבוצה. ב-28 בינואר 2021, לאחר סדרה של 4 הפסדים ברציפות לקבוצה בליגה במהלך עונת 2020/2021, פוטר מימר מתפקידו. למחרת ב-29 בינואר מונה מנחם קורצקי למחליפו כמאמן הקבוצה עד תום העונה. ב-10 במאי מונה ניר ברקוביץ' למאמן הפועל חדרה לעונה הבאה אך פחות משבוע ב-16 במאי הודיע על עזיבת הקבוצה מטעמים אישיים. בהמשך מונה אסף נימני שהיה עוזר מאמן מספר שנים בקבוצה וקודם למאמן הקבוצה לקראת עונת 2022/2023 בליגה הבכירה. ב-22 בינואר 2023 התפטר אסף נימני מתפקידו כמאמן בעקבות חוסר הצלחה במסגרת הליגה, ויום לאחר מכן מונה מנחם קורצקי למאמן הקבוצה, כאשר הוא חוזר לקדנציה שנייה במועדון.2 מחזורים לסיום העונה חזר ניסו אביטן לקבוצה והשאיר את הקבוצה בליגה.
במאי 2023 הקבוצה עברה לידי יוסי מאור ויקיר שוורץ.

את עונת 2024\2023 היא פתחה בצורה חלשה וכשהיא בתחתית , אולם בהמשך החלו התחזקות בנתוני הקבוצה והיא נחלצה מהתחתית בתום מאבק ממושך.

אצטדיון
-------

בעבר שיחקה הקבוצה בעיקר באצטדיון העירוני בחדרה, הגדול ביותר בעיר, אשר ממקומם במרכז העיר מול בית הקברות הצבאי ומונה כ-4,000 מקומות ישיבה. האצטדיון שימש את המועדון כמגרש אימונים עד שנהרס בשנת 2024, עת עבר המועדון להתאמן במתחם אימונים חדש בצפון-מזרח העיר, אשר בצמוד לו צפוי בעתיד להיבנות אצטדיון חדרה החדש.

בנוסף עשתה הקבוצה שימוש גם באצטדיון "עדי כהן" הממוקם במערב העיר בסמוך למחלף אולגה, אשר שימש כמגרשה הביתי של מ.ס. גבעת אולגה ומונה כ-800 מקומות ישיבה.

בעונת 2017/2018, כאשר האצטדיון העירוני לא אושר לליגה הלאומית, שיחקה הקבוצה את משחקיה הביתיים באצטדיון העירוני עפולה. החל מעונת 2018/2019 מארחת הקבוצה את משחקיה הביתיים באצטדיון נתניה.

תארים
-----

* **גביע הליגה (1)**: 1975/1976
* **גביע הטוטו לליגת המשנה (2)**: 1985/1986, 1988/1989

שיאים
-----

* עונות בליגה הבכירה: 13 (כולל עונת 2022/2023 בליגת העל בכדורגל)
* הישג שיא בליגה הבכירה: מקום 6 (2018/2019)
* הישג שיא בגביע המדינה: חצי גמר (1974/1975, 2018/2019)

סגל השחקנים
-----------

שחקני הפועל חדרה, 2019
מעודכן ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 3 | ישראלישראל | מגן | ליאור רוקח  |
| 4 | ניגריהניגריה | בלם | פיליפ איפולה  |
| 5 | ישראלישראל | בלם | עידו לוי  |
| 6 | ישראלישראל | בלם | אביב לין  |
| 7 | גינאה ביסאוגינאה ביסאו | חלוץ | טוני גומש  |
| 8 | ישראלישראל | קשר | עילאי טרוסט  |
| 9 | ישראלישראל | קשר | רוסלן ברסקי  |
| 10 | בלגיהבלגיה | קשר | סמי בורארד  |
| 11 | ישראלישראל | חלוץ | אלעד מדמון  |
| 12 | חוף השנהבחוף השנהב | מגן | סולימאנה קוליבאלי  |
| 14 | ישראלישראל | קשר | תמיר גלזר  |
| 15 | ישראלישראל | קשר | מנשה זלקה  (קפטן) |
| 17 | ישראלישראל | מגן | איציק שולמייסטר  |

 |  | 

| מס' |  | עמדה | שם |
| --- | --- | --- | --- |
| 18 | ישראלישראל | מגן | רון אונגר  |
| 19 | קרואטיהקרואטיה | מגן | יוסיפ טומאשביץ'  |
| 20 | גאנהגאנה | חלוץ | גודסוויי דוניו  |
| 21 | ישראלישראל | שוער | אוהד לויטה  |
| 23 | ישראלישראל | קשר | תמיר עדי  |
| 24 | סנגלסנגל | בלם | ממאדו אמבוג'  |
| 26 | ישראלישראל | קשר | רז טוויזר  |
| 27 | ישראלישראל | מגן | דיא לבאבידי  |
| 29 | ניגריהניגריה | חלוץ | ג'יימס אדני  |
| 55 | ישראלישראל | שוער | גיא הרמן  |
| 77 | ישראלישראל | חלוץ | אמיר ברקוביץ'  |
| 99 | ישראלישראל | חלוץ | ניב גוטליב  |

 |

צוות מקצועי
-----------

|  |  |
| --- | --- |
| **מאמן ראשי** | ישראלישראל חיים סילבס |
| **עוזר מאמן** | ישראלישראל חנן ממן |
| **מאמן שוערים** | ישראלישראל מאיר טלבי |
| **מאמן כושר** | ישראלישראל דוד בובליל |

סמלי הקבוצה בעבר
----------------

* סמל המועדון בתקופה המוקדמת שלוסמל המועדון בתקופה המוקדמת שלו
* סמל המועדון עירוני ערן חדרה לאחר הקמה מחדש ואיחוד ב-2006סמל המועדון עירוני ערן חדרה לאחר הקמה מחדש ואיחוד ב-2006
* סמל המועדון לאחר הצטרפותו מחדש לאיגוד "הפועל"סמל המועדון לאחר הצטרפותו מחדש לאיגוד "הפועל"
* סמל המועדון לאחר איחוד עם גבעת אולגה ב-2015סמל המועדון לאחר איחוד עם גבעת אולגה ב-2015
* סמל המועדון לאחר הנצחת השחקן בסמל החל מ-2015סמל המועדון לאחר הנצחת השחקן בסמל החל מ-2015
* סמל המועדון כיוםסמל המועדון כיום

מאמני הקבוצה בעבר
-----------------

להלן רשימת המאמנים של הפועל חדרה מאז איחוד הקבוצה ב-2006:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| שם | שנים | הערות/אירועים בולטים |
| --- | --- | --- |
| ישראלישראל ישראל צרפתי | 2006–2008 | עלייה לליגה א' (2007/2008) |
| ישראלישראל צחי טיאר | 2009–2010 |  |
| ישראלישראל שייע פייגנבוים | 2010 |  |
| ישראלישראל עמי אלחדד | 2010–2012 |  |
| ישראלישראל יצחק בן תורה | 2012 |  |
| ישראלישראל אייל עמר | 2012–2013 |  |
| ישראלישראל אחמד והב | 2013–2014 |  |
| ישראלישראל רון קלר | 2014 |  |
| ישראלישראל יצחק בן תורה | 2014 |  |
| ישראלישראל גיל פישל | 2014 |  |
| ישראלישראל סשה פלדמן | 2014–2015 |  |
| ישראלישראל יוחנן ישראלוב | 2015 |  |
| ישראלישראל רון קלר | 2015 |  |
| ישראלישראל צחי טיאר | 2015 |  |
| ישראלישראל מומו ניסטל | 2015–2017 | עלייה לליגה הלאומית (2016/2017) |
| ישראלישראל נסים אביטן | 2017–2019 | עלייה לליגת העל (2017/2018) |
| ישראלישראל רון קלר | 2019 |  |
| ישראלישראל אורי גוטמן | 2019 |  |
| ישראלישראל שרון מימר | 2019–2021 |  |
| ישראלישראל מנחם קורצקי | 2021–2022 |  |
| ישראלישראל ניר ברקוביץ' | 2022 |  |
| ישראלישראל אסף נימני | 2022–2023 |  |
| ישראלישראל מנחם קורצקי | 2023 |  |
| ישראלישראל נסים אביטן | 2023– |  |

 |

לקריאה נוספת
------------

* זוהיר בהלול, רמי ברוש, יגאל ביטון, **האנציקלופדיה לכדורגל ישראלי**, כרך ג', עמ' 250–252, הוצאת ישראגול, 2011

קישורים חיצוניים
----------------

ויקישיתוף מדיה וקבצים בנושא **הפועל חדרה** בוויקישיתוף
* 

* אתר האינטרנט הרשמי של הפועל חדרה
* הפועל חדרה, ברשת החברתית פייסבוק

* הפועל חדרה, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway
* 

* הפועל חדרה באתר ההתאחדות לכדורגל בישראל
* אלבום מספר - חמישים שנות ספורט ויותר בחדרה, עמודים 190–227, קבוצת הכדורגל "הפועל" חדרה, מאת אפרים פרנק, 2003
* אתר למנויים בלבד  אבינעם פורת, מופע שנות ה־70, באתר "ידיעות אחרונות", 23 באפריל 2017
* אביעד פוהורילס, הו הא מי זה בא?, באתר ישראל היום, 31 במאי 2018
* אתר למנויים בלבד  צביקה נעים, שולם עליכם, באתר "ידיעות אחרונות", 30 באוגוסט 2018

הערות שוליים
------------

1. ↑  המועדון – היסטוריה. מתוך "הפועל חדרה האתר הרשמי"
2. ↑  חיים ברעם, צריך להיות ירושלמי כדי להבין, באתר הארץ, 4 ביוני 2007
3. ↑  עמי כברי, עכו הובילה...את הגביע לחדרה, מעריב 23 באפריל 1986
4. ↑  אברהם בן-יוסף, חדרה זכתה בטוטו, מעריב 4 במאי 1989
5. ↑  אדם גלס, היסטוריה: איחוד בין הפועל חדרה לגבעת אולגה, באתר mynet/חדרה
6. ↑  חן קורקוס, שולם שוורץ ז"ל - זוכרים ולא שוכחים!!, באתר "פלאשנט חדרה", 13 בנובמבר 2015
7. ↑  רז זהבי, כפר קאסם עלתה בפנדלים: תשחק מול הפועל ירושלים מהליגה הלאומית, באתר "דאבל פס", 18 במאי 2016
8. ↑  אור בוקר, הפועל חדרה עלתה לליגת העל אחרי 39 שנה, באתר הארץ, 21 באפריל 2018
9. ↑  אסי ממן, ‏הדרך של הפועל חדרה: מליגה א' לליגת העל, באתר ONE‏, 21 במאי 2018
10. ↑  אלון בן דוד, ‏בעקבות חשיפת ONE: ניסו אביטן פוטר מחדרה, באתר ONE‏, 15 במאי 2019
11. ↑  מערכת אתר ערוץ הספורט, ‏עמיר נוסבאום מונה למאמן הפועל פתח תקווה, באתר ערוץ הספורט, 27 במאי 2019
12. ↑  מיקי שורץ, אורי גוטמן התפטר מהפועל חדרה, באתר ynet, 29 בנובמבר 2019
13. ↑  מיקי שורץ, שרון מימר מונה למאמן חדרה: "אפשר לעשות דברים יפים", באתר ynet, 10 בדצמבר 2019
14. ↑  עמית קרקו, ‏רשמית: שרון מימר פוטר מאימון הפועל חדרה, באתר ONE‏, 28 בינואר 2021
15. ↑  עמית קרקו, ‏מצאה מחליף למימר: קורצקי מונה למאמן חדרה, באתר ONE‏, 29 בינואר 2021
16. ↑  רז זהבי, ‏אסף נמני מונה למאמן הפועל חדרה, באתר ערוץ הספורט, 19 במאי 2022
17. ↑  שלומי גבאי‏, האצטדיון בחדרה נועל את שעריו ומשאיר מאחוריו סיפורים מיתולוגיים, באתר וואלה!‏, 2 בינואר 2024
18. ↑  רענן ברנובסקי‏, הפועל חדרה חנכה מתחם אימונים חדש ומודרני: "בשורה אדירה", באתר וואלה!‏, 12 בדצמבר 2023
19. ↑  מירית גולן, מתחם האימונים החדש של הפועל חדרה יוצא לדרך, באתר mynet‏ חדרה, 5 בספטמבר 2022
20. ↑  שלמה וייס‏, עם 15 אלף מקומות: אושרה התכנית להקמת אצטדיון חדש בחדרה, באתר וואלה!‏, 15 במרץ 2021
21. ↑  חדרה תארח בנתניה, הפועל רעננה באצטדיון ר"ג, באתר ONE‏, 14 ביוני 2018

| ליגת העל בכדורגל - עונת 2023/2024 |
| --- |
| 

|  |
| --- |
| מכבי תל אביב • מכבי חיפה • הפועל באר שבע • הפועל חיפה • מכבי בני ריינה • בני סכנין • הפועל ירושלים • מכבי פתח תקווה • מכבי נתניה • הפועל חדרה • הפועל תל אביב • בית"ר ירושלים • מ.ס. אשדוד • הפועל פתח תקווה |

 |